ΓΡΑΠΤΗ ΕΡΩΤΗΣΗ E-2094/01

υποβολή: Patricia McKenna (Verts/ALE) προς την Επιτροπή

(13 Ιουλίου 2001)

Θέμα: Γραφείο Τροφίμων και Κτηνιατρικών Θεμάτων της ΕΕ

Έχει αποφασισθεί η μετεγκατάσταση του Γραφείου Τροφίμων και Κτηνιατρικών Θεμάτων της ΕΕ στο Grange, Κομητεία Meath στην Ιρλανδία. Η Επιτροπή έχει πραγματοποιήσει εκτιμήσεις

ως προς την καταλληλότητα του Grange για την εγκατάσταση ενός τέτοιου ιδρύματος και θα μπορούσε να αναφέρει τα αποτελέσματα της μελέτης αυτής, ή τους λόγους για τους οποίους δεν έχει πραγματοποιηθεί, στην περίπτωση που τούτο έχει συμβεί· Η Επιτροπή είναι ικανοποιημένη, ειδικότερα, με το επίπεδο των διαθέσιμων δημόσιων μεταφορών και την ποιότητα και επάρκεια των δυνατοτήτων φροντίδας και προμήθειας του προσωπικού που προέρχεται από διάφορα κράτη μέλη της Ευρωπαϊκής Ένωσης και των οικογενειών του· Υποστηρίζει η Επιτροπή την άποψη ότι το Grange είναι μια πόλη·

Μπορεί να αναφέρει η Επιτροπή για ποιους λόγους έχει επιλεγεί το Grange και αν είχαν προταθεί άλλες εναλλακτικές επιλογές·

Απάντηση του κ. Byrne Εξ ονόματος της Επιτροπής

(5 Σεπτεμβρίου 2001)

Η διαδικασία επιλογής της έδρας της Υπηρεσίας Κτηνιατρικής και Φυτοϋγειονομικής Επιθεώρησης (που στη συνέχεια μετονομάστηκε σε Γραφείο Τροφίμων και Κτηνιατρικών Θεμάτων) ορίζεται στην απόφαση της 29ης Οκτωβρίου 1993 που έλαβαν οι αντιπρόσωποι των κυβερνήσεων των κρατών μελών σχετικά με τον καθορισμό της έδρας ορισμένων οργανισμών καιπηρεσιών των Ευρωπαϊκών Κοινοτήτων(1). Το άρθρο 1 της εν λόγω απόφασης προβλέπει μεταξύ άλλων ότι:

γ) η Υπηρεσία Κτηνιατρικής και Φυτοϋγειονομικής Επιθεώρησης έχει την έδρα της σε πόλη της Ιρλανδίας, την οποία θα ορίσει η ιρλανδική κυβέρνηση.

Με επιστολή της στις 27 Μαρτίου 1995 η ιρλανδική κυβέρνηση ενημέρωσε την Επιτροπή ότι ως έδρα του Γραφείου ορίστηκε το Grange στο Dunsaney της κομητείας Meath. Στις 10 Δεκεμβρίου 1996 η Επιτροπή αποφάσισε να δρομολογήσει τη μεταφορά του Γραφείου σε κτίριο που θαποδείξουν οι ιρλανδικές αρχές στο Grange. Η εν λόγω απόφαση εγκρίθηκε από το Ευρωπαϊκό Συμβούλιο του Δουβλίνου στις 13 και 14 Δεκεμβρίου 1996. Στη συνέχεια, η Επιτροπήπέγραψε σύμβαση με τους εκπροσώπους της ιρλανδικής κυβέρνησης για εκμίσθωση και αγορά του κτιρίου στο Grange.

Η απόφαση της 29ης Οκτωβρίου 1993 ορίζει σαφώς ότι η ιρλανδική κυβέρνηση είναι αποκλειστικά αρμόδια για την επιλογή της έδρας του Γραφείου. Η Επιτροπή είναι της άποψης ότι η απόφαση της 29ης Οκτωβρίου 1993 χορηγεί ουσιαστική διακριτική εξουσία στην ιρλανδική κυβέρνηση και ότι δεν ευσταθεί να αιτιολογήσει η ίδια την επιλογή του Grange από την ιρλανδική κυβέρνηση.

Η Επιτροπή θεωρεί ότι αρμοδιότητά της είναι να εξασφαλίσει ότι η έδρα που επέλεξε η ιρλανδική κυβέρνηση και οι διευκολύνσεις που παρέχονται εκεί ικανοποιούν τις απαιτούμενες προϋποθέσεις για την ομαλή λειτουργία του Γραφείου. Σε αυτό το πλαίσιο δεν θεωρεί την κυριολεκτική ερμηνεία της λέξης πόλη ως ιδιαίτερα σημαντική.

Η κατασκευή του κτιρίου άρχισε το 1999 και αναμένεται να ολοκληρωθεί μέχρι τα τέλη του 2001. Οι εργασίες κατασκευής διεξάγονταιπό την καθοδήγηση και τον έλεγχο της Υπηρεσίας Δημοσίων Έργων, που είναι αρμόδια για τη διαχείριση των περιουσιακών στοιχείων του κράτους της Ιρλανδίας. Οι εργασίες παρακολουθούνται τακτικά από την Επιτροπή. Το κτίριο προβλέπεται να λειτουργήσει μόλις κριθεί παραδοτέο μετά την ικανοποιητική ολοκλήρωση των εργασιών κατασκευής και την επίσημη αποδοχή του σύμφωνα με τους όρους της σύμβασης.

Η Επιτροπή και η ιρλανδική κυβέρνηση συγκρότησαν μεικτή επιτροπήψηλού επιπέδου για θέματα που αφορούν τη μεταφορά του προσωπικού της Επιτροπής από το Δουβλίνο στο Grange. Το προσωπικό της Επιτροπής εκπροσωπείται στην εν λόγω επιτροπή. Πρόκειται για ένα φόρουμ συζήτησης θεμάτων που αφορούν το ίδιο το κτίριο και άλλα σχετικά ζητήματα. Στόχος είναι η εξεύρεση λύσεων για τα προβλήματα που προκύπτουν κατά την περίοδο μέχρι την ολοκλήρωση του σχεδίου. Ένα θέμα που έχει τεθεί στη μεικτή επιτροπή είναι το θέμα των δημόσιων μεταφορών. Οι σημερινέςπηρεσίες δημόσιων μεταφορών από το Δουβλίνο στο Grange είναι ανεπαρκείς. Ως εκ τούτου, εξετάζεται το ενδεχόμενο νέων διευθετήσεων μαζί με την πρόβλεψη νέαςπηρεσίας επαγγελματικής συγκοινωνίας.

Η Επιτροπή προτίθεται να απαλλαγεί της ευθύνης της σε ό,τι αφορά το σχέδιο Grange ώστε να εξασφαλίσει την παράδοση των εγκαταστάσεων και των σχετικώνπηρεσιών σύμφωνα με τους όρους της σύμβασης, καθώς και την ομαλή λειτουργία του Γραφείου.

(1) ΕΕ C 323 της 30.11.1993.